**Ministru kabineta noteikumu projekta** **„Grozījumi Ministru kabineta 2016.gada 19.aprīļa noteikumos Nr.249 „Darbības programmas "Izaugsme un nodarbinātība" 8.1.3. specifiskā atbalsta mērķa „Palielināt modernizēto profesionālās izglītības iestāžu skaitu” īstenošanas noteikumi”” sākotnējās ietekmes novērtējuma ziņojums**

**(anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2016.gada 19.aprīļa noteikumos Nr.249 „Darbības programmas "Izaugsme un nodarbinātība" 8.1.3.specifiskā atbalsta mērķa „Palielināt modernizēto profesionālās izglītības iestāžu skaitu” īstenošanas noteikumi”” (turpmāk – noteikumu projekts) izstrādāts pēc Izglītības un zinātnes ministrijas, Kultūras ministrijas un Valmieras pilsētas pašvaldības iniciatīvas, pamatojoties uz Eiropas Savienības struktūrfondu un Kohēzijas fonda 2014.–2020.gada plānošanas perioda vadības likuma 20.panta 6. un 13.punktā ietverto deleģējumu, Sadarbības partneru darba grupas „Par Eiropas Savienības struktūrfondu un Kohēzijas fonda jautājumiem” (turpmāk – KDG) 2017.gada 2.marta sēdē uzdoto un Ministru kabineta 2017.gada 14.marta sēdes protokollēmuma Nr.12. 43.§ „Informatīvais ziņojums „Par Eiropas Savienības struktūrfondu un Kohēzijas fonda, Eiropas Ekonomikas zonas finanšu instrumenta, Norvēģijas finanšu instrumenta un Latvijas un Šveices sadarbības programmas investīciju progresu līdz 2016.gada 31.decembrim” (turpmāk – informatīvais ziņojums) 2.1., 2.2., un 3.4.apakšpunktā noteikto. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Ministru kabineta 2016.gada 19.aprīļa noteikumi Nr.249 „Darbības programmas "Izaugsme un nodarbinātība" 8.1.3. specifiskā atbalsta mērķa „Palielināt modernizēto profesionālās izglītības iestāžu skaitu” īstenošanas noteikumi”” (turpmāk – MK noteikumi Nr.249) nosaka kārtību, kādā tiks īstenoti projekti darbības programmas "Izaugsme un nodarbinātība" 8.1.3.specifiskā atbalsta mērķa „Palielināt modernizēto profesionālās izglītības iestāžu skaitu” (turpmāk – 8.1.3.specifiskais atbalsts) ietvaros.Saskaņā ar Kultūrpolitikas pamatnostādnēm 2014. – 2020.gadam „Radošā Latvija”[[1]](#footnote-1) līdz 2020.gadam Kultūras ministrija ir paredzējusi izveidot sešus kultūrizglītības profesionālās izglītības kompetences centrus (turpmāk – PIKC). Divi no tiem tiek veidoti Rīgā, divi Kurzemē – Liepājā un Ventspilī, kā arī pa vienam Vidzemē (Cēsīs) un Latgalē (Rēzeknē). Kā potenciālie PIKC kultūrizglītības jomā Kultūras ministrijas padotībā esošo profesionālās vidējās kultūrizglītības iestāžu attīstības koncepcijā[[2]](#footnote-2) (turpmāk – koncepcija) ir iezīmēti divi pašvaldību dibinātu profesionālās vidējās kultūrizglītības iestāžu (turpmāk – PII) PIKC – Valmieras Mākslas vidusskola un Daugavpils Dizaina un Mākslas vidusskola „Saules skola”.Lai PII iegūtu PIKC statusu un kvalificētos projekta iesnieguma iesniegšanai 8.1.3. specifiskā atbalsta ietvaros, tai jāizpilda Ministru kabineta 2015.gada 25.augusta noteikumos Nr.495 „Kārtība, kādā piešķir un anulē profesionālās izglītības kompetences centra statusu mākslas, mūzikas vai dejas jomā”[[3]](#footnote-3) (turpmāk – MK noteikumi Nr.495) nosacījumi, kā arī atbilstoši MK noteikumu Nr.249 33.punktā noteiktajam PIKC statuss jāiegūst līdz 2017. gada 31. decembrim, tādējādi kvalificējoties darbības programmas "Izaugsme un nodarbinātība" 8.1.3. specifiskā atbalsta mērķa „Palielināt modernizēto profesionālās izglītības iestāžu skaitu” projektu iesniegumu vērtēšanas kritērijiem (turpmāk – 8.1.3. specifiskā atbalsta projektu iesniegumu vērtēšanas kritēriji), tai skaitā specifiskajam atbilstības kritērijam Nr.25, kas cita starpā nosaka, ka „PII, kas ir labuma guvēja, ir piešķirts PIKC statuss vai tā piešķiršana paredzēta ne vēlāk kā līdz 2017.gada 31.decembrim, saskaņā ar Izglītības attīstības pamatnostādnēm 2014.-2020.gadam vai Kultūrpolitikas pamatnostādnēs 2014.–2020.gadam „Radošā Latvija” un Kultūras ministrijas padotībā esošo profesionālās vidējās kultūrizglītības iestāžu attīstības koncepcijā noteikto (…)” (turpmāk – specifiskais atbilstības kritērijs Nr.25).Rīgas Dizaina un mākslas vidusskola[[4]](#footnote-4), Ventspils Mūzikas vidusskola[[5]](#footnote-5), Nacionālā Mākslu vidusskola[[6]](#footnote-6) un Liepājas Mūzikas, mākslas un dizaina vidusskola[[7]](#footnote-7) jau ir ieguvušas PIKC statusu. Rēzeknes Mākslas un dizaina vidusskola un Daugavpils Dizaina un mākslas vidusskola „Saules skola” plāno šo statusu iegūt līdz 2017.gada 31.decembrim. 2017.gada 20.februārī notika Kultūras ministrijas, Cēsu novada un Valmieras pilsētas pašvaldības pārstāvju sanāksme. Cēsu novada pašvaldības pārstāvji informēja, ka Alfrēda Kalniņa Cēsu Mūzikas vidusskolas audzēkņu skaita dinamikas rādītāji pēdējos gados ir kļuvuši labāki, tomēr vēl nesasniedz minimālo 90 audzēkņu skaitu, kas nepieciešams, lai izpildītu MK noteikumu Nr.495 2.1.2.apakšpunktā noteiktos kritērijus PIKC statusa iegūšanai. Alfrēda Kalniņa Cēsu Mūzikas vidusskola bija plānojusi, ka 2016./2017.mācību gadā vidusskolā mācīsies 78 audzēkņi, bet 2017./2018.mācību gadā – 90 audzēkņi. Oficiālā statistika liecina, ka 2016./2017.mācību gadā vidusskolā mācās 58 audzēkņi[[8]](#footnote-8), tādēļ ir pamats uzskatīt, ka nebūs iespējams sasniegt 90 audzēkņu slieksni 2017./2018.mācību gadā. Kultūras ministrija kā dibinātājs ir izvērtējusi Alfrēda Kalniņa Cēsu Mūzikas vidusskolas atbilstību 8.1.3. specifiskā atbalsta projektu iesniegumu vērtēšanas kritērijiem un secinājusi, ka tā nespēj izpildīt specifisko atbilstības kritēriju Nr.25. līdz 2017.gada 31.decembrim, līdz ar to 8.1.3.specifiskā atbalsta mērķa investīcijas Alfrēda Kalniņa Cēsu Mūzikas vidusskolā nav iespējamas.Ņemot vērā iepriekš minēto, Kultūras ministrija un Cēsu novada pašvaldība ir vienojušās un ierosināja Izglītības un zinātnes ministrijai veikt grozījumus MK noteikumos Nr.249: 1) atceļot 7.2.apakšpunktā noteikto ierobežojumu par otrajai atlases kārtai plānotā kopējā attiecināmā finansējuma pārdales iespēju ierobežojumu 7.1.apakšpunktā minētajai pirmajai atlases kārtai; 2) pārdalot 8.1.3.specifiskā atbalsta otrās kārtas ietvaros Alfrēda Kalniņa Cēsu Mūzikas vidusskolai plānoto finansējumu – 152 798 *euro* apmērā 8.1.3.specifiskā atbalsta pirmās kārtas projekta iesniedzējam – Cēsu Profesionālajai vidusskolai**,** nosakot tai maksimālo plānoto kopējo attiecināmo finansējumu 1 808 652 *euro* apmērā, tai skaitā Eiropas Reģionālās attīstības fonda (turpmāk – ERAF) finansējumu ne vairāk kā 1 537 354 *euro (MK noteikumu Nr.249 15.1.18.apakšpunkts).* Papildus finansējums nepieciešams 8.1.3. specifiskā atbalsta  ietvaros plānotā projekta „Cēsu Profesionālās vidusskolas modernizācija” darbības – dienesta viesnīcas būvniecības – izmaksu segšanai.  Šīs darbības ir plānotas Cēsu Profesionālās vidusskolas attīstības un investīciju stratēģijā; 4) nosakot, ka Cēsu Profesionālajai vidusskolai maksimāli pieejamais attiecināmais ERAF finansējums līdz 2018. gada 31. decembrim nepārsniedz 1 443 576 *euro* (16.3.2.apakšpunkts); 3) izslēdzot Alfrēda Kalniņa Cēsu Mūzikas vidusskolu no 8.1.3.specifiskā atbalsta saņēmēju saraksta. Ieguldījumu MK noteikumu Nr.249 5.1.1. un 5.2.1.apakšpunktā noteiktā 8.1.3.specifiskā atbalsta ietvaros sasniedzamā iznākuma rādītāja apjoma sasniegšanā Cēsu Profesionālā vidusskola[[9]](#footnote-9) plāno šādos termiņos un apjomā: 1)  15 audzēkņi uz 2018.gada 31. decembri; 2) 157 audzēkņi uz projekta „Cēsu Profesionālās vidusskolas modernizācija” beigām (plānots 2019.g.31.decembris); 3) 187 audzēkņi uz 2023.gada 31.decembri. Vienlaikus Cēsu novada pašvaldība[[10]](#footnote-10) 8.1.3. specifiskā atbalsta ietvaros izbūvētajā dienesta viesnīcā nodrošinās vietas arī Alfrēda Kalniņa Cēsu Mūzikas vidusskolas audzēkņiem.Savukārt Valmieras pilsētas pašvaldības pārstāvji informēja, ka ir izvērtējuši Valmieras Mākslas vidusskolas atbilstību 8.1.3. specifiskā atbalsta projektu iesniegumu vērtēšanas kritērijiem un secinājuši, ka tā nespēj izpildīt specifisko atbilstības kritēriju Nr.25. līdz 2017.gada 31.decembrim. Līdz ar to 8.1.3.specifiskā atbalsta investīcijas Valmieras Mākslas vidusskolā nav iespējamas. Valmieras pilsētas pašvaldība informēja Kultūras ministriju un Izglītības un zinātnes ministriju[[11]](#footnote-11), ka Valmieras Mākslas vidusskola, atbilstoši izstrādātajai darbības stratēģijai, plāno palielināt audzēkņu skaitu PII, piedāvājot apgūt jaunas programmas, veicot PII piedāvājuma popularizēšanu, ieguldījumus tehnoloģiskajā bāzē un citas aktivitātes. Lai sasniegtu visus PIKC radītājus, ir nepieciešams gan ilgāks laiks, gan arī ieguldījumi materiāltehniskās bāzes pilnveidošanā – ilgtermiņa investīcijas. Valmieras Mākslas vidusskola, atbilstoši Valmieras pilsētas pašvaldības budžeta iespējām, investēs materiāltehniskās bāzes pilnveidošanā, vienlaikus nodrošinot visas prasības PIKC statusa iegūšanai 2019./2020. mācību gadā. Plānots, ka 2017.gada 1.septembrī Valmieras Mākslas vidusskolā tiks uzsākta profesionālās vidējās izglītības programmas „Multimediju dizains” īstenošana (4 gadīgā programma). Valmieras pilsētas pašvaldība, izvērtējot pieejamo finansējumu integrēto teritoriālo investīciju ieviešanai 8.1.3. specifiskā atbalsta un 8.1.2.specifiskā atbalsta mērķa „Uzlabot vispārējās izglītības iestāžu mācību vidi” (turpmāk – 8.1.2. specifiskais atbalsts) ietvaros un Valmieras pilsētas Attīstības programmā 2015.–2020.gadam paredzētās projekta idejas, ierosināja Izglītības un zinātnes ministrijai: 1) pārdalīt 8.1.3. specifiskā atbalsta MK noteikumu Nr.249 15.2. 8.apakšpunktā noteiktajam labuma guvējam – Valmieras Mākslas vidusskolai – maksimālo plānoto kopējo attiecināmo finansējumu 561 765 *euro* apmērā, tai skaitā ERAF finansējumu 477 500 *euro* apmērā, kas tai pieejams integrēto teritoriālo investīciju ieviešanai (MK noteikumu Nr.249 12.2.1.apakšpunkts), un nacionālo publisko finansējumu 84 265 *euro* apmērā uz 8.1.2.specifiskā atbalsta mērķi „Uzlabot vispārējās izglītības iestāžu mācību vidi” (turpmāk – 8.1.2. specifiskais atbalsts), palielinot Valmieras pilsētas pašvaldībai integrēto teritoriālo investīciju ieviešanai pieejamo ERAF finansējumu; 2) izslēgt Valmieras Mākslas vidusskolu no 8.1.3.specifiskā atbalsta saņēmēju saraksta.Kultūras ministrija, izvērtējot 8.1.3. specifiskā atbalsta otrās atlases kārtas projektu iesniedzēju un labuma guvēju progresu iepriekš minēto nosacījumu izpildē PIKC statusa ieguvei, tostarp Jāņa Ivanova Rēzeknes Mūzikas vidusskolas[[12]](#footnote-12) un Rēzeknes Mākslas un dizaina vidusskolas[[13]](#footnote-13) sniegto informāciju, secinājusi, ka sākotnēji koncepcijā plānotā Rēzeknes Mūzikas, mākslas un dizaina vidusskolas PIKC izveide līdz 2017.gada 31.decembrim nav iespējama, jo Jāņa Ivanova Rēzeknes Mūzikas vidusskola ne atsevišķi, ne apvienojoties ar Rēzeknes Mākslas un dizaina vidusskolu nespēs izpildīt MK noteikumu Nr.495 2.1.3.apakšpunktā noteiktos kritērijus PIKC statusa iegūšanai, tai skaitā nepieciešamo audzēkņu skaitu – ne mazāk par 190 audzēkņiem profesionālās vidējās izglītības programmās mūzikā, mākslā un dizainā MK noteikumu Nr.249 33.punktā noteiktajā termiņā – līdz 2017.gada 31.decembrim. Līdz ar to nav iespējamas arī 8.1.3. specifiskā atbalsta investīcijas Rēzeknes Mūzikas, mākslas un dizaina vidusskolā. Savukārt Rēzeknes Mākslas un dizaina vidusskola PIKC izveidei mākslas un dizaina jomā var kvalificēties patstāvīgi, jo spēj izpildīt MK noteikumu Nr.495 2.1.1.apakšpunktā noteikto kritēriju – ne mazāk kā 90 audzēkņi profesionālās vidējās izglītības programmās mākslā un dizainā MK noteikumu Nr.249 33.punktā noteiktajā termiņā.Lai nodrošinātu profesionālās izglītības infrastruktūras kartējuma atbilstību Izglītības un zinātnes ministrijas izstrādātajam un ar Eiropas Komisiju saskaņotajam (turpmāk – EK) (saskaņošana ar EK bija priekšnosacījums 8.1.3.SAM uzsākšanai)[[14]](#footnote-14), Kultūras ministrijas ieskatā ir jānodrošina kultūrizglītības PIKC izveide Rēzeknē un tāpēc ir atbalstāma Rēzeknes Mākslas un dizaina vidusskolas PIKC izveide un modernizācija neveicot sākotnēji Rēzeknes Mūzikas, mākslas un dizaina vidusskolas attīstības un investīciju stratēģijā 2015. – 2020.gadam plānoto PII apvienošanu, vienlaikus atbilstoši samazinot Rēzeknes Mākslas un dizaina vidusskolai 8.1.3.specifiskā atbalsta ietvaros maksimālo plānoto kopējo attiecināmo finansējumu līdz 1 031 656 *euro*. Tā rezultātā atbrīvojas finansējums 878 316 *euro* apmērā, kas bija paredzēts Jāņa Ivanova Rēzeknes mūzikas vidusskolas attīstībai.Saskaņā ar Rīgas Doma kora skolas un Jaņa Rozentāla Rīgas Mākslas vidusskolas attīstības un investīciju stratēģiju 2015. – 2020.gadam un Ministru kabineta 2016.gada 1.marta rīkojumu Nr. 156 „Par Rīgas Doma kora skolas un Jaņa Rozentāla Rīgas Mākslas vidusskolas reorganizāciju un Nacionālās Mākslu vidusskolas izveidi”[[15]](#footnote-15) 2016.gadā izveidota Nacionālā Mākslu vidusskola, savukārt saskaņā ar MK rīkojumu Nr.682 – PIKC „Nacionālā Mākslu vidusskola”. 2017.gada sākumā arī Emīla Dārziņa Mūzikas vidusskola un Rīgas Horeogrāfijas vidusskola ir izteica vēlēšanos pievienoties PIKC „Nacionālā Mākslu vidusskola”.Kultūras ministrija izvērtēja un atbalstīja šādu PIKC attīstības scenāriju. Jautājums par Emīla Dārziņa Mūzikas vidusskolas un Rīgas Horeogrāfijas vidusskolas pievienošanu PIKC „Nacionālā Mākslu vidusskol” tika izskatīts un atbalstīts arī Ministru kabnetā[[16]](#footnote-16), tai skaitā nosakot, ka ar 2017.gada 1.septembri Emīla Dārziņa mūzikas vidusskola un Rīgas Horeogrāfijas vidusskola tiek pievienotas PIKC „Nacionālā Mākslu vidusskola”. Apvienojoties četrām iepriekš minētajām PII, tiks izveidota Latvijas kultūrizglītības izcilības izglītības iestāde mākslas, mūzikas un dejas jomā, kuras izveidei nepieciešams papildus finansējums, kas 878 316 *euro* apmērā būtu pārdalāms no Jāņa Ivanova Rēzeknes mūzikas vidusskolas attīstībai plānotā finansējuma.Ņemot vērā iepriekš minēto, Kultūras ministrija ierosināja Izglītības un zinātnes ministrijai veikt grozījumus MK noteikumos Nr.249 pārdalot 878 316 *euro* no MK noteikumu Nr.249 15.2.5.apakšpunktā Rēzeknes Mūzikas, mākslas un dizaina vidusskolai maksimāli plānotā kopējā attiecināmā finansējuma 1 909 972 *euro* apmērā MK noteikumu Nr.249 15.2.1.apakšpunktā minētajam PIKC „Nacionālā Mākslu vidusskola”. Pārdalīto finansējumu plānots novirzīt PIKC„Nacionālā Mākslu vidusskola” infrastruktūras modernizēšanas vajadzībām Rīgā, Kalnciema ielā 10, k.2 un Kalnciema ielā 12. Tādejādi Rīgā tiks nodrošināta divu PIKC izveide, aptverot mākslas, mūzikas, dizaina un dejas mācību programmas, bet Rēzeknē izveidots PIKC mākslā un dizainā.1.1. Noteikumu projekts paredz grozījumus MK noteikumos Nr.249: 1) 8.1.3.specifiskajam atbalstam samazinot plānoto kopējo attiecināmo finansējumu (7.punkta ievaddaļa); 2) palielinot pirmajai atlases kārtai plānoto kopējo attiecināmo finansējumu (7.1.apašpunkts); 3) samazinot otrajai atlases kārtai plānoto kopējo attiecināmo finansējumu un svītrojot otrajai atlases kārtai plānotā kopējā attiecināmā finansējuma pārdales iespēju ierobežojumu 7.1.apakšpunktā minētajai pirmajai atlases kārtai (7.2.apašpunkts); 4) samazinot līdz 2018. gada 31. decembrim vienošanos vai līgumu par projekta īstenošanu slēgšanai pieejamo kopējo attiecināmo finansējumu vienlaikus palielinot pirmajai atlases kārtai un samazinot otrajai atlases kārtai pieejamo kopējo attiecināmo ERAF finansējumu (9.punkts); 5) samazinot plānoto ERAF finansējumu, lai ieviestu integrētas teritoriālās investīcijas nacionālas nozīmes centru attīstībai pilsētvidē (12.punkts); 6) samazinot 8.1.3.specifiskā atbalsta iznākuma rādītāja vērtību – pakalpojumu sniegšanas veiktspēja atbalstītajā profesionālās izglītības infrastruktūrā – integrēto teritoriālo investīciju ietvarā 2018. un 2020.gadā (5.1.1.un 5.2.1. apakšpunkts); norādot tikai MK noteikumu Nr.249 15.1.17. un 15.2.7.apakšpunktā minētajam labuma guvējam sasniedzamo rādītāja apmēru; 7) svītrojot Alfrēda Kalniņa Cēsu Mūzikas vidusskolu un Valmieras Mākslas vidusskolu (15.2.6. un 15.2.8. apakšpunkts) no 8.1.3. specifiskā atbalsta saņēmēju saraksta**;** 8) ņemot vērā, ka grozījumu rezultātā no 8.1.3.specifiskā atbalsta uz 8.1.2.specifisko atbalstu tiek pārdalīts Valmieras Mākslas vidusskolai plānotais kopējais attiecināmais finansējums (t.sk. rezerves finansējums), atbilstoši līdz 5 404 060 *euro* samazinās kopējais 8.1.3.specifiskajam atbalstam plānotais ERAF finanšu rezerves apjoms un līdz 953 658 *euro -* nacionālais publiskais finansējums.1.2. Noteikumu projekts paredz grozījumus MK noteikumos Nr.249: 1) atbilstoši MK rīkojumam Nr.682 un atbilstoši finansējuma pārdalei no 15.2.5.apakšpunktā Rēzeknes Mūzikas, mākslas un dizaina vidusskolai maksimāli plānotā kopējā attiecināmā finansējuma 15.2.1.apakšpunktā minētajam PIKC „Nacionālā Mākslu vidusskola”, precizējot MK noteikumu Nr.249 15.2.1.apakšpunktā noteiktā finansējuma saņēmēja nosaukumu uz „Profesionālās izglītības kompetences centrs „Nacionālā Mākslu vidusskola” un palielinot maksimālo plānoto kopējo attiecināmo finansējumu 4 698 260 *euro* apmērā (15.2.1. apakšpunkts); 2) precizējot 15.2.5. apakšpunktā minētā projekta iesniedzēja nosaukumu – Rēzeknes Mākslas un dizaina vidusskola – un samazinot tam maksimālo plānoto kopējo attiecināmo finansējumu 1 031 656 *euro* apmērā; 3) nosakot, ka PIKC„Nacionālā Mākslu vidusskola” maksimālais kopējais attiecināmais finansējums būs pieejams pēc 2019. gada 1. janvāra, ja atbildīgā iestāde pēc MK noteikumu Nr.249 9. punktā minētā EK lēmuma par snieguma ietvara izpildi ierosinās palielināt MK noteikumu Nr.249 16.3.4.apakšpunktā noteikto finansējumu līdz MK noteikumu Nr.249 15.2.1. apakšpunktā noteiktajam plānotajam maksimālajam kopējam attiecināmajam finansējumam (16.2.apakšpunkts); 4) nosakot, ka PIKC „Nacionālā Mākslu vidusskola” maksimāli pieejamais attiecināmais ERAF finansējums līdz 2018. gada 31. decembrim nepārsniedz 3 835 742 *euro* (16.3.4.apakšpunkts); 5) atbilstoši Ministru kabineta 2017. gada 14. februāra rīkojumā Nr.65 „Par profesionālās izglītības kompetences centra statusa piešķiršanu Rīgas Stila un modes profesionālajai vidusskolai” noteikto, precizējot MK noteikumu Nr.249 15.1.9.apakšpunktā noteiktā projekta iesniedzēja nosaukumu; 6) atbilstoši MK rīkojumā Nr. 677 noteiktajam – 15.2.2. apakšpunktā, atbilstoši MK rīkojumā Nr. 36 notektajam – 15.2.3.apakšpunktā un atbilstoši MK rīkojumā Nr. 681 notektajam – 15.2.4.apakšpunktā precizējot projekta iesniedzēja nosaukumu.2. Lai nodrošinātu Informatīvā ziņojuma 2.1., 2.2., un 3.4.apakšpunktā noteikto, tostarp veiktu koordinētus un mērķtiecīgus pasākumus, lai atbilstoši kompetencei nodrošinātu Izglītības un zinātnes ministrijas pārziņā esošā ERAF 8.1.2. un 8.1.3.specifiskā atbalsta mērķa projektu iesniegumu un maksājumu pieprasījumu sagatavošanas un iesniegšanas Centrālajā finanšu un līgumu aģentūrā intensificēšanu un KDG 2017.gada 2.marta sēdē (protokols Nr.7) nolemto, MK noteikumi ir papildināti ar jaunu punktu (10.1 punkts), kas nosaka, ka finansējuma saņēmējs būvdarbu izpildītājam, kā arī piegādātājam var paredzēt avansa maksājumu līdz 30 procentiem no būvdarbu vai piegāžu līgumcenas. Lai nodrošinātu atbilstošu būvdarbu veicēja vai piegādātāja un finansējuma saņēmēja saistību izpildi, tostarp avansa maksājuma atmaksu, finansējuma saņēmējs būvdarbu vai piegāžu izpildes līgumā paredz: 1) avansa atmaksāšanas kārtību; 2) gadījumus, kad pasūtītājs ir tiesīgs atprasīt samaksāto avansa maksājumu; 3) nokavējuma sankcijas, ja avanss netiek atmaksāts līgumā noteiktajā termiņā, un citas nepieciešamās prasības. Kārtība  avansa maksājumiem būvdarbu izpildītājam atbilstoši noteikumu projektā noteiktajām prasībām var tikt paredzēta tikai pēc noteikumu projekta spēkā stāšanās. Noteikumu projektā paredzētā palielinātās avansa procentu likmes (līdz 30%) piemērošana finansējuma saņēmējam nav obligāts nosacījums, bet piemērojams izvērtējot visus objektīvos apstākļus būvdarbu iepirkuma dokumentācijas izstrādē. 3. Grozījumu rezultātā tiks nodrošināta 16.2.apakšpunkta atbilstība MK noteikumu Nr.249 33.punktā noteiktajam, ka projekta iesniedzējs vai labuma guvējs, izņemot MK noteikumu Nr.249 15.1.17. un 15.1.18. apakšpunktā minēto labuma guvēju, var pretendēt uz specifiskā atbalsta saņemšanu, ja tam ir piešķirts PIKC statuss vai tā piešķiršana paredzēta līdz 2017. gada 31. decembrim.4. Grozījumu rezultātā finansējuma saņēmējs, kas ir MK noteikumu Nr.249 14.punktā noteiktā labuma guvēja dibinātājs, īstenojot projektu 8.1.3. specifiskā atbalsta ietvaros neattiecināmajās izmaksās varēs iekļaut ne tikai tās izmaksas, kas pārsniedz MK noteikumu Nr.249 24.punktā noteiktos izmaksu ierobežojumus, bet arī izmaksas, kas pārsniedz 15.punktā labuma guvējam noteikto maksimālo plānoto kopējo attiecināmo finansējumu, sedzot tās no saviem (finansējuma saņēmēja) līdzekļiem (MK noteikumu Nr.249 24.1punkts). Vienlaikus 24.1punkta kontekstā ir jāņem vērā arī MK noteikumu Nr. 249 9. un 16.punkta nosacījumi. 5. Atbilstoši EK paziņojumam[[17]](#footnote-17), kas apkopo Eiropas Savienības tiesu un EK lēmumu praksi 207.punktam: „Ja jaukta izmantojuma gadījumā infrastruktūru izmanto galvenokārt tikai nesaimnieciskajai darbībai, EK uzskata, ka valsts atbalsta noteikumi uz attiecīgo finansējumu var vispār neattiekties ar nosacījumu, ka saimnieciskā darbība ir vienīgi papildinoša, tas ir, šī darbība ir tieši saistīta ar infrastruktūras ekspluatāciju un tai nepieciešama vai nesaraujami saistīta ar tās galveno nesaimniecisko izmantojumu. Šis nosacījums būtu uzskatāms par izpildītu, ja saimnieciskajai darbībai patērē tos pašus resursus kā pamata nesaimnieciskajai darbībai, piemēram, tos pašus materiālus, iekārtas, darbaspēku vai pamatkapitālu. Papildinošās saimnieciskās darbības apjomam ir jāpaliek ierobežotam attiecībā pret infrastruktūras jaudu [..]”. Papildus EK paziņojumā ir norādīts, ka infrastruktūras saimniecisko izmantojumu var uzskatīt par papildinošu, ja šai darbībai ik gadu atvēlētā jauda nepārsniedz 20% no infrastruktūras gada jaudas laika, platības vai finanšu izteiksmē.Pasākums nekvalificējas kā komercdarbības atbalsts, ja tā ietvaros tiek atbalstītas ēkas, kurās tiek veiktas valsts deleģētās funkcijas un ēkas, kurās amortizācijas periodā veic papildinošu saimniecisko darbību (ar papildinošu saimniecisko darbību saprot tādas darbības, kuras ir tieši saistītas ar infrastruktūras ekspluatāciju un tai nepieciešamas vai cieši saistītas ar tās galveno nesaimniecisko izmantojumu) ikgadēji ierobežotā apmērā platības izteiksmē. Ņemot vērā, ka MK noteikumu Nr.249 20.6.apakšpunkts paredz PII infrastruktūras atjaunošanu, pārbūvi vai restaurāciju, kā arī MK noteikumu Nr.249 anotācijā norādīts, ka infrastruktūras, kuru izmanto gandrīz tikai nesaimnieciskai darbībai, izmantojums saimnieciskajai darbībai ir tikai papildinošs un veidos mazāk kā 20% no visām darbībām, kas norisinās konkrētajā infrastruktūrā, un, ja iepriekšminētā proporcija tiks pārsniegta, un tiks konstatēts, ka projekts ir saimniecisks, tiks vērtēts, vai vienlaicīgi izpildās Komercdarbības atbalsta kontroles likuma 5.pantā minētās pazīmes, grozījumu rezultātā MK noteikumi Nr.249 tiks papildināti ar jaunu 38.1 punktu. Tas nosaka, ka infrastruktūras, kuru izmanto gandrīz tikai nesaimnieciskai darbībai, izmantojums saimnieciskajai darbībai ir tikai papildinošs un veido mazāk kā 20% no infrastruktūras gada jaudas laika, platības vai finanšu izteiksmē, un, ja iepriekšminētā proporcija tiks pārsniegta un tiks konstatēts, ka projekts ir saimniecisks, tiks vērtēts, vai vienlaicīgi izpildās Komercdarbības atbalsta kontroles likuma 5.pantā minētās pazīmes. Atbilstoši Komercdarbības atbalsta kontroles likuma 5.pantā noteiktajam, gadījumā, ja papildinošās saimnieciskās darbības veikšana ierobežotā apmērā pārsniedz 20% robežu kādā no gadiem, tad projekta iesniedzējs veic izvērtējumu, vai projekts atbilst visām Komercdarbības atbalsta kontroles likuma 5.pantā minētajām pazīmēm un vai ir piemērojams atbilstošs komercdarbības atbalsta regulējums, attiecīgi šo izvērtējumu iesniedzot atbalsta sniedzējam. Noteikumu projektam nav negatīva ietekme uz 8.1.3. specifiskā atbalsta ietvaros uzsākto projektu iesniegumu atlasi. 8.1.3. specifiskā atbalsta finansējuma pārdale skar Valmieras Mākslas vidusskolu, PIKC Nacionālo Mākslu vidusskolu un Rēzeknes Mūzikas, mākslas un dizaina vidusskolu, kuras projektu iesniegumus vēl nav iesniegušas. Noteikumu projektā paredzētie nosacījumi ir labvēlīgi Valmieras pilsētas pašvaldībai, kuras dibinātā PII nevar izpildīt MK noteikumos Nr.495 noteiktos PIKC statusa piešķiršanas kritērijus MK noteikumu Nr.249 33.punktā noteiktajā termiņā, kā rezultātā tai 8.1.3.specifiskā atbalsta investīcijas nebūs pieejamas. Grozījumi paredz Valmieras pilsētas pašvaldībai 8.1.3. specifiskā atbalsta integrēto teritoriālo investīciju ietvaros plānoto finansējumu novirzīt 8.1.2. specifiskā atbalsta ietvaros plānotajiem ieguldījumiem vispārējās izglītības iestādēs un dienesta viesnīcā, to pilnas pabeigtības nodrošināšanai Valmieras pilsētas pašvaldībai pieejamās integrēto teritoriālo investīciju kvotas ietvaros. Savukārt Valmieras Mākslas vidusskolai, atbilstoši Valmieras pilsētas pašvaldības budžeta iespējām, tiks nodrošinātas visas prasības PIKC statusa iegūšanai 2019./2020. mācību gadā. Noteikumu projektam nav nelabvēlīga ietekme Rēzeknes Mūzikas, mākslas un dizaina vidusskolas gadījumā. Neiegūstot sākotnēji plānoto PIKC statusu (apvienojoties divām PII) līdz MK noteikumu Nr.249 33.punktā noteiktajam termiņam, būtu zaudētu iespēja pretendēt 8.1.3.SAM finansējuma piesaistei un PIKC izveidei Rēzeknē. Paredzot Rēzeknes Mākslas un dizaina vidusskolu kā projekta iesniedzēju 8.1.3.specifiskā atbalsta ietvaros tiks nodrošināta kultūrizglītības PIKC izveide Rēzeknē. Noteikumu projektam nav nelabvēlīga ietekme Alfrēda Kalniņa Cēsu Mūzikas vidusskolas gadījumā, jo tā turpinās attīstīt izglītības programmas mūzikā un dejā Kultūras ministrijas budžeta programmas “Kultūrizglītība” paredzētā bāzes finansējuma ietvaros.Izglītības un zinātnes ministrijas un Kultūras ministrijas ieskatā grozījumu projekts nerada negatīvu ietekmi uz ar Eiropas Komisiju saskaņoto profesionālās izglītības infrastruktūras kartējumu uz 2020.gadu, tai skaitā profesionālās vidējās kultūrizglītības programmām, kuras 8.1.3. specifiskā atbalsta ietvaros plānots modernizēt Kultūras ministrijas un pašvaldību PII. |
| 3. | Projekta izstrādē iesaistītās institūcijas | Izglītības un zinātnes ministrija, Kultūras ministrija, Finanšu ministrija, Vides aizsardzības un reģionālās attīstības ministrija, Valmieras pilsētas pašvaldība. |
| 4. | Cita informācija | Ņemot vērā to, ka Ministru kabineta rīkojuma projekts „Par profesionālās izglītības kompetences centra statusa piešķiršanu Daugavpils Dizaina un mākslas vidusskolai „Saules skola”” ir izsludināts Valsts sekretāru sanāksmē 09.03.2017. (prot. Nr.10 10.§) – projekts ir saskaņots bez iebildumiem (ir tikai 1 FM iebildums, par kuru tiks panākta vienošanās) un paredzams, ka Ministru kabineta rīkojuma projekts tiks izskatīts maijā Ministru kabineta izbraukuma sēdē Daugavpilī, no 2017.gada 1.septembra plānota Daugavpils Dizaina un mākslas vidusskolas „Saules skola”” nosaukuma maiņu uz „Profesionālās izglītības kompetences centrs „Daugavpils Dizaina un mākslas vidusskolai "Saules skola”””.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt |  Pašvaldības, profesionālās izglītības un profesionālās vidējās kultūrizglītības iestādes un vispārējās izglītības iestādes. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām noteikumu projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Noteikumu projektā ietvertajam regulējumam nav ietekmes uz administratīvajām izmaksām. |
| 4. | Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | 1. Vienlaikus ir nepieciešams sagatavot Ministru kabineta noteikumu projektu par grozījumiem Ministru kabineta 2016.gada 24.maija noteikumu Nr.323 „Darbības programmas „Izaugsme un nodarbinātība” 8.1.2.specifiskā atbalsta mērķa „Uzlabot vispārējās izglītības iestāžu mācību vidi” īstenošanas noteikumi” 13.punktā, 15.1.apakšpunktā un 16.punktā, palielinot 8.1.2.specifiskā atbalsta īstenošanai plānoto finansējumu 561 765 *euro* apmērā, tai skaitā 477 500 *euro* ERAF un 84 265 *euro* nacionālais publiskais finansējums.2. Papildu nepieciešams sagatavot Ministru kabineta rīkojumu projektus, kas paredz atbilstošus grozījumus:2.1. Ministru kabineta 2015.gada 10.novembra rīkojumā Nr.709 „Par integrēto teritoriālo investīciju specifisko atbalsta mērķu finansējuma kopējo apjomu katram nacionālas nozīmes attīstības centram un kopējiem rezultatīvajiem rādītājiem nacionālas nozīmes attīstības centru grupai” precizējot 8.1.2. un 8.1.3. specifiskajam atbalstam pieejamo finansējumu integrēto teritoriālo investīciju ietvarā un sasniedzamos iznākuma rādītājus;2.2. Ministru kabineta 2015.gada 4.marta rīkojumā Nr.110 “Par Kultūras ministrijas padotībā esošo profesionālās vidējās kultūrizglītības iestāžu attīstības koncepciju” un Kultūras ministrijas padotībā esošo profesionālās vidējās kultūrizglītības iestāžu attīstības koncepcijā, precizējot plānoto PIKC sarakstu un nosaukumus. |
| 2. | Atbildīgā institūcija | Par šīs anotācijas sadaļas 1.punktā minētā Ministru kabineta noteikumu projekta izstrādi atbildīga ir Izglītības un zinātnes ministrija.Par šīs anotācijas sadaļas 1.punktā minēto Ministru kabineta rīkojumu projektu izstrādi atbildīga ir attiecīgi Vides aizsardzības un reģionālās attīstības ministrija un Kultūras ministrija.  |
| 3. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības pārstāvji varēs līdzdarboties noteikumu projekta izstrādē, sniedzot atzinumu un viedokli par noteikumu projektu. Pēc grozījumu stāšanās spēkā Izglītības un zinātnes ministrija un Kultūras ministrija sadarbībā ar Centrālo finanšu un līgumu aģentūru informēs projektu īstenotājus, potenciālos projektu iesniedzējus un labuma guvējus par veiktajiem grozījumiem MK noteikumos Nr.249.Par noteikumu projektā paredzētajiem grozījumiem 8.1.3.specifiskā atbalsta projektu iesniedzējus **individuāli** un konsultācijās par projekta iesnieguma veidlapas aizpildīšanu, kā arī 8.1.3.specifiskā atbalsta projekta īstenošanas laikā, tostarp finansējuma saņēmējiem iesniedzot maksājuma pieprasījumus **informē Centrālā finanšu un līgumu aģentūra.** |
| 2. | Sabiedrības līdzdalība projekta izstrādē | Sabiedrības grupām projekta tiesiskais regulējums pēc būtības nemaina to tiesības un pienākumus. |
| 3. | Sabiedrības līdzdalības rezultāti | Noteikumu projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības un zinātnes ministrija, Kultūras ministrija, Finanšu ministrija, Vides aizsardzības un reģionālās attīstības ministrija, Valmieras pilsētas pašvaldība. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildes rezultātā nav paredzēta esošu institūciju likvidācija vai reorganizācija. |
| 3. | Cita informācija | Nav. |

Anotācijas III un V sadaļa – noteikumu projekts šīs jomas neskar.

Iesniedzējs:

Izglītības un zinātnes ministrs K. Šadurskis

Vīza:

Valsts sekretāra vietniece,

Politikas iniciatīvu un attīstības

departamenta direktore –

valsts sekretāra pienākumu izpildītāja G. Arāja

25.05.2017 15:44

3971

Z. Iļķēna

zenta.ilkena@izm.gov.lv

1. Apstiprinātas ar MK 29.07.2014. rīkojumu Nr. 401. [↑](#footnote-ref-1)
2. MK 04.03. 2015. rīkojums Nr.110 “Par Kultūras ministrijas padotībā esošo profesionālās vidējās kultūrizglītības iestāžu attīstības koncepciju”. [↑](#footnote-ref-2)
3. MK 25.08.2015. noteikumi Nr. 495 (prot. Nr. 41 22. §). [↑](#footnote-ref-3)
4. MK 04.11.2015. rīkojums Nr.677 „Par profesionālās izglītības kompetences centra statusa piešķiršanu Rīgas Dizaina un mākslas vidusskolai” (turpmāk – MK rīkojums Nr. 677). [↑](#footnote-ref-4)
5. MK 27.01.2016. rīkojums Nr. 36 „Par profesionālās izglītības kompetences centra statusa piešķiršanu Ventspils Mūzikas vidusskolai” (turpmāk – MK rīkojums Nr. 36). [↑](#footnote-ref-5)
6. MK17.11.2016. rīkojums Nr.682 „Par profesionālās izglītības kompetences centra statusa piešķiršanu Nacionālajai Mākslu vidusskolai” (turpmāk – MK rīkojums Nr. 682). [↑](#footnote-ref-6)
7. MK 17.11.2016. rīkojums Nr.681 „Par profesionālās izglītības kompetences centra statusa piešķiršanu Liepājas Mūzikas, mākslas un dizaina vidusskolai” (turpmāk – MK rīkojums Nr. 681) [↑](#footnote-ref-7)
8. Dati no Valsts izglītības informācijas sistēmas uz 01.10.2016. [↑](#footnote-ref-8)
9. Cēsu novada pašvaldības 04.04.2017. vēstule IZM „Par finansējuma pārdali”. [↑](#footnote-ref-9)
10. Cēsu novada pašvaldības 31.03.2017. vēstule KM Nr. 3/1448 „Par finansējuma pārdali”. [↑](#footnote-ref-10)
11. Valmieras pilsētas 03.03.2017. vēstule Nr.2.2.1.7/17/387 “Par finansējuma pārdali”, kas adresēta IZM, VARAM, FM un KM). [↑](#footnote-ref-11)
12. Jāņa Ivanova Rēzeknes mūzikas vidusskolas 30.01.2017. vēstule Nr.1-21/54. [↑](#footnote-ref-12)
13. Rēzeknes Mākslas un dizaina vidusskolas 07.02.2017. vēstule Nr.1-1.17/4. [↑](#footnote-ref-13)
14. Eiropas Komisijas 2016.gada 6.aprīļa vēstule. [↑](#footnote-ref-14)
15. MK 01.03.2016.rīkojums Nr. 156 (prot. Nr. 10 31. §). [↑](#footnote-ref-15)
16. MK 07.03. 2017. rīkojums Nr.110 „Par Emīla Dārziņa mūzikas vidusskolas un Rīgas Horeogrāfijas vidusskolas pievienošanu profesionālās izglītības kompetences centram „Nacionālā Mākslu vidusskola””. [↑](#footnote-ref-16)
17. 19.05.2016. publicētā Eiropas “Komisijas paziņojuma par Līguma par Eiropas Savienības darbību 107.panta 1.punktā minēto valsts atbalsta jēdzienu” http://eur-lex.europa.eu/legal-content/EN/TXT/?uri=uriserv:OJ.C\_.2016.262.01.0001.01.ENG&toc=OJ:C:2016:262:TOC

 Komisijas paziņojums Nostādnes par valsts atbalstu pētniecībai, izstrādei un inovācijai (2014/C 198/01). [↑](#footnote-ref-17)